Елордада балабақша кезегінде 60 мыңнан астам бүлдіршін тұр
DATE: 11:57, 23 Тамыз 2022 | GMT +5
TITLE: Елордада балабақша кезегінде 60 мыңнан астам бүлдіршін тұр
URL: https://kaz.inform.kz/news/elordada-balabaksha-kezeginde-60-mynnan-astam-buldirshin-tur_a3970006/
META: DATE: 11:57, 23 Тамыз 2022 | GMT +5
TOTAL WORDS: 158
AUTHOR(S):
TEXT: Нұр-Сұлтан қаласы әкімдігінің баспасөз қызметі ұсынған мәліметке сүйенсек, елордадағы 99 мемлекеттік балабақшада 31, 5 мың бала тәрбие алады. Қалған 328 жеке меншік балабақшаның 314-і мемлекеттік тапсырыспен жұмыс істеп, 27 мың баланы мектепке дейінгі біліммен қамтып отыр. Сондай-ақ, түрлі ұйымдарға бағынысты 3 балабақша мен 2 шағын орталықта 630-дан астам бала тәрбиеленеді. «Биылғы білім беру кезеңіндегі ақпарат бойынша, «INDIGO: электронды балабақша» порталында 60 мың 175 бала кезекте тұр. Биыл мектепке дейінгі ұйымдардан 21 мың 978 орын жинақталды», - деп жазылған әкімдіктің ҚазАқпарат сауалына берген жауабында. Әкімдіктің мәліметіне сүйенсек, биылғы оқу жылының басында мемлекеттік нысандағы балабақшалардың бәрі бірдей балақабылдауғадайын емес. «Биыл 14 мемлекеттік балабақшада жөндеу жұмыстары жүргізілді. №39 балабақшада әлі де жөндеу жұмыстары жүріп жатыр. Қазан айына дейін аяқталуы керек», -делінген ресми мәліметте. Әкімдіктегілердің айтуынша, астанадағы мемлекеттік балабақшалар 16 мың 800 теңгелік тарифпен жұмыс істейді. Яғни, бір балаға күнінен 857 теңге шығын жұмсайды. Ал жеке менменшік балабақшалардыңтарифі – 20 мың 800 теңге. Күніне бір балаға жұмсайтын шығын 1040 теңге деген сөз
